NaiveNeuron/SloPal huggingface dataset:
Kadúc, Miroslav, poslanec NR SR (2015-01-30):
Ďakujem pekne. Pán poslanec Muňko, aj napriek tomu, že vy ste boli včera voči mne nekorektný, dneska ste to potvrdili aj voči ostatným kolegom, ja sa pokúsim byť k vášmu vystúpeniu korektný čo najviac. Pokúsim sa byť čestný, alebo pokúsim sa k tomu postaviť veľmi, veľmi tak rozumne a pochváliť vás minimálne za to, že ste sa pokúsili aspoň v nejakej časti argumentovať číslami. Trošku ma mrzí, že ste neprišli na úvod celej tejto schôdze alebo celého tohto bodu povedať to, čo si myslíte ako generálny riaditeľ o tom, aká je podľa vás realita. Podľa mňa to malo byť jedno z prvých vystúpení, ak nie hneď druhé po pánovi ministrovi. Začali ste tým, že chcete hovoriť o tom, prečo v skrátenom konaní. Tú myšlienku ste nedokončili, ale povedali ste tam jednu takú čarovnú vetu, že prišlo po desiatich rokoch to, čo očakávali ekonómovia. Ja neviem teda, či vy sa považujete za ekonóma alebo nie, ale minimálne u vás tých ekonómov je niekoľko desiatok a minimálne týmto sa usvedčujete, že vy ste o tom probléme vedeli a nič ste nerobili, iba ste čakali na vhodnú chvíľu. Tak sa mi to fakt javí. A, bohužiaľ, nehovorí sa mi to ľahko a podľa mňa sa to ani dobre nebude počúvať, a či chceme alebo nechceme, dôchodky a celý ten systém sa stal nástrojom politického boja. A je mi to strašne ľúto. A myslím si, že jednu múdru vetu ste povedali, že prečo; že sadnime si a vyriešme to raz a navždy. Prečo teda nesadnú odborníci a nepovedia, čo je pre tento štát a pre jeho ľudí a pre dôchodcov alebo tých, čo budú poberať dôchodky, čo je potrebné. Prečo to neurobíte? Ja som to od vás nezachytil ani raz, že by si sadli skutočne ľudia nezávislí, nestranní a povedali: Tak teraz to je takto a chceme, aby to bolo najlepšie pre občana týmto a týmto spôsobom. Toto tu proste nebolo. Je to veľká škoda. Čiže ak ten priestor tu ešte je, otvorme.
P. Paška, predseda NR SR: (2008-11-06):
(Hlasovanie.) 126 prítomných, 4 za, 44 proti, 76 sa zdržalo, 2 nehlasovali. Ani tento návrh sme neprijali.
Paška, Pavol, predseda NR SR (2013-09-25):
Pán poslanec Matovič, reakcia na faktické poznámky. (Reakcie z pléna.) Pán poslanec, poprosím vás. Pán poslanec Číž. Pán poslanec Číž!
Bugár, Béla, podpredseda NR SR (2011-03-31):
Ďakujem. Otváram rozpravu a pýtam sa, či sa hlási niekto ústne do rozpravy. Konštatujem, že nie je to tak. Vyhlasujem rozpravu za skončenú a prerušujem rokovanie o tomto bode programu. Ďakujem, pani spravodajkyňa. Teraz nasleduje druhé a tretie čítanie o návrhu na vyslovenie súhlasu Národnej rady s Rámcovou dohodou medzi Európskou úniou a jej členskými štátmi na jednej strane a Kórejskou republikou na strane druhej , tlač 261. Pán minister, nech sa páči, môžete rečniť.
Pellegrini, Peter, predseda NR SR (2015-06-25):
Ďakujem veľmi pekne. Pán poslanec Kadúc má doplňujúcu otázku. Nech sa páči.
J. Chrbet, minister životného prostredia SR: (2009-02-12):
Kríza sa začala naplno prejavovať už v roku 2008, kedy výpadok v tržbách za drevo predstavoval sumu viac ako 500 mil. Sk a zvýšené náklady na spracovanie vetrovej kalamity v objeme 300 mil. Sk. Vedenie štátneho podniku Lesy Slovenskej republiky v úzkej spolupráci s ministerstvom pôdohospodárstva a dozornou radou prijalo rad opatrení, ktorých cieľom bolo predovšetkým zníženie nákladov a hlavne režijných. V novembri roku 2008 sa realizovali na úrovni odštepných závodov hospodársko-ekonomické audity, ktorých výsledkom bola úspora nákladov v celkovom objeme okolo 400 mil. korún pre rok 2009. Prijali sa konkrétne opatrenia aj pre zníženie režijných nákladov, a to v oblasti zníženia počtu zamestnancov, predovšetkým u zamestnancov, ktorí mali možnosť odísť na starobný, resp. predčasný dôchodok a po dohode s predstaviteľmi odborov. Generálny riaditeľ štátneho podniku zriadil krízový štáb, ktorý analyzuje aktuálny vývoj na trhu s drevom a navrhuje operatívne opatrenia pre udržanie zamestnanosti a finančnej likvidity podniku a na výkon hlavných lesníckych činností. Sú pripravené alternatívy pre zvládnutie mimoriadne zložitej situácie na trhu s drevom, ktorý je dôsledkom výrazného prepadu cien a odbytu výrobkov z dreva. Ekonomiku podniku ovplyvňujú aj tzv. neproduktívne náklady, ktoré musí štátny podnik vykonávať, ako napríklad vysporiadanie lesného majetku štátu, správu drobných vodných tokov, správu neštátnych neodovzdaných lesov a zabezpečovanie verejnoprospešných funkcií lesov, ktoré ročne stojí podnik viac ako 500 mil. korún. Tieto nákladové položky sa Lesy Slovenskej republiky v úzkej spolupráci s ministerstvom čiastočne snažia sanovať z verejných zdrojov. Lesy Slovenskej republiky fungujú v súčasnosti v preventívnom krízovom režime, kedy pomocou priameho finančného riadenia je zabezpečovaný chod firmy, vykonávajú sa len najnutnejšie lesnícke výkony, zaviedli sa nákladové limity na tovary a služby a zvýšili sa marketingové aktivity pre zabezpečenie odbytu sortimentov surového dreva. Zamestnanci podniku sú pravidelne informovaní o aktuálnom vývoji a prijímaných opatreniach prostredníctvom intranetu. Členom krízového štábu je aj predseda Združenia závodných výborov Odborového zväzu drevo, lesy a voda. Pani podpredsedníčka, skončil som
Pellegrini, Peter, predseda vlády SR (2019-01-31):
Odpovedal som, ešte raz vás chcem uistiť, Slovenská republika je pripravená aj na scenár tvrdého brexitu.
Glváč, Martin, podpredseda NR SR (2019-10-18):
Ďakujem. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, pánovi poslancovi Matejičkovi, nech sa páči.
Budaj, Ján, minister životného prostredia SR (2021-06-24):
Vážený pán predsedajúci, vážené panie poslankyne, páni poslanci, na rokovanie Národnej rady Slovenskej republiky predkladám vládny návrh zákona, ktorým sa mení a dopĺňa zákon č. 79/2015 Z. z. o odpadoch a zmene a doplnení niektorých zákonov v znení neskorších predpisov, ktorými sa menia a dopĺňajú zákony, ktorý má za cieľ riešenie nevyhnutných problémov vyplývajúcich z aplikačnej praxe. Návrhom zákona sa vykonáva najmä úprava v časti súhlasov, kde na základe praktickej aplikácie dochádza k vypusteniu dvoch súhlasov, tak aby reflektovala reálnu situáciu v praxi. Úpravou príde k zníženiu byrokratického zaťaženia podnikateľského prostredia... (Ruch v sále. Rečník sa obrátil k predsedníckemu pultu.) Nepočúva. (Zaznievanie gongu.) Sulík vyrušuje... Ešte... (Prerušenie vystúpenia predsedajúcim.)
Hudacký, Ján, poslanec NR SR (2014-07-02):
Ďakujem pekne, pani podpredsedníčka. Ja rovnako by som chcel poďakovať môjmu kolegovi Petrovi Muránskemu, že zdôraznil ten fakt, ako to hovoril aj pán kolega Galko, že poplatok 200 eur za kubík minerálnej vody ďaleko nie mierne, ale teda výrazne ohrozí konkurencieschopnosť našich minerálok na Slovensku. Už teraz si myslím, že tá cena je relatívne vysoká. Akonáhle ešte zavedieme aj takýto poplatok, tak, som presvedčený, naše minerálky nebudú konkurencieschopné nielen teda na vývoz, ale ani na domácom trhu, keďže sa zrejme budú presadzovať minerálne vody zo zahraničia. Rovnako chcem takisto poďakovať za upozornenie v súvislosti vôbec s uvažovaným predajom vody ako takej, pitnej vody, s tým, že na jednej strane hovoríme, aká je to strategická surovina, ako skutočne je momentálne dôležité si tieto zdroje chrániť, pretože či už sa to týka klimatických zmien, ktoré vnímame z roka na rok citlivejšie, treba, aby sme zvážili, ako budeme nakladať s pitnou vodou na Slovensku, akým spôsobom ju budeme ochraňovať, pretože čím ďalej, tým viac bude to strategickejšia surovina. Takže ešte raz chcem poďakovať môjmu kolegovi Muránskemu, že upozornil na tieto fakty. A určite budeme sledovať túto debatu, samozrejme, aj argumenty predkladateľov, aby sme potom vedeli zaujať jednoznačné stanovisko. Ale tak, ako to teraz vnímame, je predpoklad, že Kresťanskodemokratické hnutie tento návrh nepodporí.
Grendel, Gábor, podpredseda NR SR (2021-05-28):
Prezentujme sa a hlasujme. (Hlasovanie.) Prítomných 127 poslancov, za 79, proti 37, zdržalo sa 11, hlasovali všetci prítomní. Konštatujem, že sme schválili vládny návrh novely zákona o štátnom rozpočte na rok 2021. (Potlesk.) Panie poslankyne, páni poslanci, pristúpime teraz k tajnému hlasovaniu o návrhu na voľbu podpredsedu Národnej rady (tlač 536) a o návrhu na voľbu predsedu výboru pre sociálne veci (tlač 537). Svoju voľbu vyjadríte tak, že na každom hlasovacom lístku pri mene a priezvisku kandidátov označíte tú alternatívu, za ktorú hlasujete: za, proti alebo zdržiavam sa. Hlasovací lístok je, neplatí, ak pri mene a priezvisku kandidáta nie je voľba označená alebo ak je hlasovací lístok menený alebo doplňovaný. Prosím všetkých overovateľov, aby sa ujali svojej funkcie. Súčasne ich prosím, aby hlasovali ako prví. Pristúpime k vykonaniu tajného hlasovania. (Hlasovanie o návrhu na voľbu podpredsedu Národnej rady Slovenskej republiky , tlač 536, a o návrhu na voľbu predsedu Výboru Národnej rady Slovenskej republiky pre sociálne veci , tlač 537.) (Akt tajného hlasovania.)
Kollár, Boris, predseda NR SR (2022-02-03):
Pán poslanec Kočiš.
Bugár, Béla, poslanec NR SR (2015-06-15):
Ďakujem za slovo. Pán poslanec Šuca, ja rozumiem tomu, že najväčšia obrana je útok, ale keby ste trošku aspoň rozmýšľali, tak by ste zistili, že síce tu spomínate vtedajšie vládne strany, ale v tom spise, na tom, dá sa povedať, v odpočúvanom údajnom, teda odpočúvanom byte údajne bol jeden jediný predseda, a to ešte piť kolu. A to bol predseda SMER-u – sociálnej demokracie, nikto iný. A zaujímavé, že hovoril o veciach podľa toho spisu, s ktorým útočíte teraz na opozíciu súčasnú a vtedajšiu vládnu koalíciu. Podľa toho spisu, je zaujímavé, o čom sa rozprávali s penťákmi? O zdravotníctve. A ktorá strana má najväčšie problémy ohľadne korupcie v zdravotníctve? Nie náhodou SMER? Takže, prepáčte, toto je obyčajná lož!
P. Hrušovský, predseda NR SR: (2004-09-23):
(Hlasovanie.) 141 prítomných, 141 za návrh. Schválili sme uvedené body zo spoločnej správy.
Blanár, Juraj, podpredseda NR SR (2022-04-28):
S faktickou poznámkou pán poslanec Kazda.
Laurenčík, Milan, podpredseda NR SR (2021-09-21):
Ďakujem, pani poslankyňa. Na vaše vystúpenie evidujem tri faktické poznámky, uzatváram možnosť prihlásiť sa. Ako prvý vystúpi pán poslanec Eduard Kočiš, nech sa páči.
Laurenčík, Milan, podpredseda NR SR (2021-02-03):
Jasné, dokončite myšlienku a idú faktické poznámky. (Hovorené súbežne s rečníkom.)
Sulík, Richard, podpredseda vlády a minister hospodárstva SR (2020-11-27):
Ďakujem pekne. Dobré ráno prajem, ctení koaliční kolegovia, pozerám. Preplácanie nájmov bola jedna z tých dohôd s premiérom Igorom Matovičom niekedy v apríli alebo v máji a vtedy sme to uzákonili a odvtedy sme vyplatili približne 30 miliónov eur asi 
25-tisíc subjektom. Národná banka túto pomoc vyhodnotila ako najefektívnejšiu, čo ma, samozrejme, teší. Vtedy sme navrhli vyplácanie týchto, týchto, preplácanie týchto nájmov na báze toho, že prenajímateľ môže zľaviť až 50 % a vtedy štát prispel rovnakou čiastkou, ako prenajímateľ zľavil. Tak bolo to navrhnuté vtedy na jar do 30. novembra. Mne sa zdalo, že ježíš, to je strašne ďaleko, preto, lebo tá korona dávno dovtedy bude preč a nikto už nebude riešiť nejaké nájmy. No dopadlo to alebo zatiaľ padá to celé úplne inak a preto potrebujeme predĺžiť termín. Mali sme, nazvem to, menšie legislatívne otázky a preto až dnes prichádzam s touto novelou zákona, v opačnom prípade by som prišiel asi už pred dvoma týždňami. Tieto drobné legislatívne otázky sme vyriešili a v tejto novele, ktorú dnes predkladám a o ktorej podporu vás prosím, ide v prvom rade o to, aby sme predĺžili tento termín. Tak pekne vás poprosím o podporu. To je z mojej strany všetko.
Šimečka, Michal, podpredseda NR SR (2023-11-28):
Ďakujem pekne. A ďalší v rozprave vystúpi pán poslanec Mikulec. Prosím. (Krátka pauza pre prípravu zvukového zariadenia.)
B. Bugár, podpredseda NR SR: (2005-12-13):
Budeme pokračovať druhým čítaním o vládnom návrhu zákona o inšpekcii práce a o zmene a doplnení niektorých zákonov (tlač 1342). Prosím znovu pani ministerku práce, sociálnych vecí a rodiny Slovenskej republiky Ivetu Radičovú, aby vládny návrh zákona odôvodnila. Nech sa páči.
Blanár, Juraj, podpredseda NR SR (2021-11-02):
Pán poslanec Taraba, môžete reagovať na faktické poznámky.
Matovič, Igor, poslanec NR SR (2014-11-08):
Ja popri tej diskusii som si tu prečítal dnes jeden blok Richarda Sulíka, a keďže to je náš kolega, tak dovoľte, aby som tlmočil možno informácie, ktoré poskytol. Možno... (Reakcie z pléna.) Možno poznáte také, alebo tak kolegovi Lipšicovi to chcem ako doplniť do arzenálu indícií, teda nazvime to tak. Jako ja nie som právnik, ale hovorí sa, že keď neni dôkaz, tak súd dostatočné množstvo indícií považuje de facto ako dôkaz. Tak dodám mu ďalšiu indíciu prepojenia firmy Medical Group so stranou SMER. Všetci poznáte, alebo možno poznáte, po Slovensku do novín záhadne začal, po celom Slovensku chodiť, sa to volá, že Naše novinky. V tom biznise som podnikal aktívne 15 rokov a viem, aké sú to náklady, čo to stojí. Zrazu tu niekto láduje do schránok vyše milióna výtlačkov v 78 mutáciách, či 79, do každého jedného okresu. Záhadne v týchto novinách je inzercia iba strany SMER alebo samé celostranové rozhovory, napríklad v Trnave sme mali možno pätnásťkrát za sebou celé strany, dvojstrany, titulná strana s pani Zmajkovičovou, jako teda buduje krajšiu Trnavu, a strany TIP. Čiže dve strany iba politické a v podstate nič iné. Čiže evidentne viem, jak ten biznis funguje, nemá to z čoho žiť, čiže príjem tieto noviny majú iba z týchto dvoch politických strán. O strane TIP sa hovorí dlhodobo, že to je v ľavici pravicová bokovka SMER-u, že ste si vymysleli ľavicu, či teda liberálnu stranu, aby ste potopili SaS-ku. Môžte kričať, koľko chcete, že nie, jednoducho je to tak. Lebo keď to v takýchto novinách je, veľmi rád by som videl tie faktúry za tú inzerciu. Ale čo chcem povedať. Generálna riaditeľka firmy Medical Group má sestru a tá sestra kandiduje v týchto komunálnych – za koho? Za stranu TIP. Ďalšia indícia.
Poliačik, Martin, poslanec NR SR (2013-02-12):
No, pán kolega, len, len vy hovoríte už o kontrahovaných peniazoch. Ale balík peňazí, ktoré nám pridelí Európska komisia, že máme právo ich čerpať, oni nie sú kontrahované. Takže tam nie je právny nárok na tie peniaze. My musíme najprv preukázať, že ich vieme zmysluplne minúť. My musíme vysúťažiť niekoho, kto ich za nás minie, alebo ich minie nejaký orgán štátu a potom, až potom, keď budú kontrahované, ich môžeme považovať za niečo, s čím môžeme v rámci právnej záväznosti rátať, a vtedy môžeme hovoriť o škodách. Lenže tu sa nám zrazu iba zjavil sčista-jasna balíček, o ktorý môžeme žiadať, a to nie sú právne nárokovateľné peniaze. Lebo keby právne nárokovateľné boli, tak aj v tých rokoch, keď sme čerpali 12 % z eurofondov, by potom existoval nejaký právny nárok, aby sme si mohli vypýtať ten zvyšok. A sám veľmi dobre viete, že to tak nikdy nebolo. Takže tam nie je právny záväzok na to, aby sme my mohli rátať s týmito peniazmi ako s niečím, čo môžeme stratiť. My ho ešte nemáme a čo nemám, nemôžem stratiť.
Paška, Pavol, predseda NR SR (2013-06-27):
Pán poslanec Kadúc.
Jurinová, Erika, podpredsedníčka NR SR (2014-11-10):
Pán poslanec Matovič, nech sa páči, reakcia na faktické poznámky.
Kuriak, Milan, poslanec NR SR (2022-05-20):
Ďakujem. Igor, ja ti z tohto miesta ďakujem za všetky rodiny s deťmi, čo pre nich robíš. Ďakujem ti za každú mamu, otca na Slovensku, ktorým sa snažíš pomáhať. Na Slovensku sa rodí čoraz menej detí, výnimkou je Orava. Preto osobitne ti ďakujem za obetavých rodičov na Orave, ktorí s láskou, pokorou dokážu prijať deti a s veľkou obetavosťou vychovávať z nich slušných a pracovitých ľudí. Ďakujem všetkým mamám, otcom za ich odvahu nebáť sa dať život deťom a chrániť ich až do dospelosti, kým nevyletia z rodinného hniezda a začnú byť osohom a prínosom pre spoločnosť ako obyčajní robotníci, upratovačky, predavačky, učitelia, zdravotné sestry, policajti, lesníci, stavbári, lekári, vedci či v akýchkoľvek iných profesiách. Ďakujem špeciálne mojim rodičom, že nabrali odvahu a dali život nám, deviatim deťom. Osobitne ďakujem mojej mamke, že od mojich siedmich rokov nás sama vychovávala so srdcom na dlani a s obrovskou obetavosťou z nás vychovala slušných ľudí a aj pracovníkov rôznych profesií pre tento štát. Podľa predstáv rodiny pána ministra Sulíka by som ja už bol nad rámec, lebo som šieste dieťa v poradí a za mnou sú ešte ďalšie tri sestry. Takže, pán Sulík, nie prvé tri deti ani prvé dieťa, ani druhé, ale každé dieťa je hodnotné pre spoločnosť, a nechajte na rodičoch, ako sa rozhodnú. A keď sa rozhodnú, že s láskou prijmú deti, tak nevysmievajte sa z týchto rodín. Ďakujem.
Danko, Andrej, predseda NR SR (2016-05-20):
Dobre, nech sa páči.
Hrnčiar, Andrej, podpredseda NR SR (2019-12-03):
Prosím, prezentujme sa a hlasujme. (Hlasovanie.) Prítomných 127, za 35, proti 34, zdržalo sa 53, nehlasovali 5. Tento návrh sme neschválili.
Hlina, Alojz, poslanec NR SR (2013-06-27):
Ďakujem veľmi pekne. Ja ešte... (Reakcie z pléna.) Tak poprosím ešte. Alebo ja to stihnem. Pani kolegyňa, viete čo, vy ste hovorili, že ako teda si rozumiete s tým vaším manželom, tri roky a neviem čo, ale niečo mi tam chýbalo. A to je presne to, ten ohromný egoizmus. Vy ste zabudli deti. Vy ste nepovedali, dopovedzte, prosím vás, a čo tie deti si o tom myslia. Vy s manželom si rozumiete. To je presne kultúra uzabávania sa k smrti, kultúra egoizmu, ale v tom vašom prehlásení ste zabudli spomenúť vaše deti. To mi tam chýba. To ste jedným dychom mali dodať. To je presne to, to je presne to alebo aj o tom treba rozprávať. Prosím vás pekne, tuná kolega povedal, že nehádžte perly sviniam, a veľavýznamne sa pozrel na mňa. Mne to vôbec nevadí, pán kolega. Ja som oravský bača, za to sa nehanbím. Pokiaľ vy ste filozof, tak ja radšej budem tým oravským bačom. Presne tá krajina vyzerá takto, ako vyzerá, keď ľudia ako vy sa prehlasujete za filozofa, prosím vás. Potom to tak vyzerá. Ďakujem pekne.
Laššáková, Jana, podpredsedníčka NR SR (2013-10-15):
Na vystúpenie pána poslanca nie sú faktické poznámky. Nech sa páči, pani podpredsedníčka Jurinová, máte slovo.
Zajac, Peter, poslanec NR SR (2011-03-23):
Ďakujem pekne, pán podpredseda. Vážený pán poslanec Číž, hovorili ste veľmi dlho, ale k samotnému zákonu ste povedali veľmi málo. Vaša reč bola plná všelijakých rétorických girlánd. Ja by som sa venoval iba dvom z nich. Spomenuli ste môjho priateľa Fedora Gála a citovali ste z neho. Ja s tým, čo Fedor Gál povedal na margo médií, absolútne súhlasím. Ale keby ste sa Fedora Gála opýtali na to, či je za akékoľvek právo na odpoveď v zákone, tak by vám určite povedal, že nie, že to nie je potrebné a nemá tu existovať nejaká regulácia, lebo je dosť iných nástrojov, ktoré sú dostatočne účinné. Zmienili ste sa o novinárovi Štefanovi Hríbovi. Nechcem tu opakovať argumenty svojich kolegov, iba poviem, že Štefan Hríb dostal významnú medzinárodnú novinársku cenu a práve za svoju novinársku činnosť a za svoju ochranu slobody. Pre mňa je to dostatočným dôkazom a väčším dôkazom toho, kto to je Štefan Hríb ako vaša nevraživosť voči nemu. A na záver iba toľko, že niet nijakého dôvodu, nijakého dôvodu nebolo, po roku 1989 nikdy a nebolo ani po prijatí tohto zákona na to, aby akékoľvek právo na odpoveď v akejkoľvek forme v tlačovom zákone bolo ukotvené. Existujú dostatočné nástroje na to, aby sa verejnosť, občan, politik mohol brániť a mohol verejne vystúpiť a pokiaľ mu to niekto znemožní v médiách, aby sa mohol brániť až po súdnu cestu.
S. Kahanec, poslanec: (2009-12-04):
Druhá vec, ktorá s tým súhlasí, je konanie zodpovedných. Na jednej strane, ako v podobných iných prípadoch, máme rôzne kauzy. No čudujeme sa, že takéto veci pretláča ministerstvo financií? Možno ich dohodlo v Monaku. Čudujeme sa, že takým spôsobom sa to deje? No je to podobná réžia a podobný scenár ako pri kauzách. Najprv sa nič nedeje, potom kľučkovanie zodpovedných a na konci nasleduje monológ premiéra. Ja však vidím aj iné riešenie. My tu nemusíme prinášať zdroje tak, že tu budeme mať kasína a iné veci, ktoré budú otravovať život na Slovensku. My môžeme ponúknuť naše prostredie, naše prírodné bohatstvo, naše danosti. Dokáže to Egypt. Ponúka rezorty, ale neponúka kasínové rezorty, ponúka rezorty pri Červenom mori na kúpanie. A my chceme ponúkať rezorty s kasínami? My chceme ponúkať, aby sme tu pridávali oveľa viac problémov, než ich tu na Slovensku máme? Je to smutné, že takýmto spôsobom sa tieto veci presadzujú a presadzujú sa typickým spôsobom potichučky. Potichučky, keď niečo vybuchne. Ja dúfam, že aj teraz sa do toho trošku, že to naberú na rohy aj médiá. Ďakujem pekne.
Zelník, Štefan, poslanec NR SR (2019-11-27):
Ďakujem pekne za slovo. Vážený pán predsedajúci, vážené dámy, vážení páni, dovoľte, aby som predložil informáciu o prerokovaní návrhu poslankyne Národnej rady Slovenskej republiky Evy Antošovej na vydanie zákona, ktorým sa mení zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, vo výboroch Národnej rady Slovenskej republiky. Podľa § 80 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam informáciu o výsledku prerokovania návrhu poslankyne Národnej rady Slovenskej republiky Evy Antošovej na vydanie zákona, ktorým sa mení zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, vo výboroch a budem predkladať návrh na ďalší postup. 1. Národná rada Slovenskej republiky uznesením č. 2170 z 22. októbra 2019 rozhodla, že podľa § 73 ods. 3 písm. c) zákona o rokovacom poriadku Národnej rady Slovenskej republiky prerokuje uvedený návrh zákona v druhom čítaní a prideľuje návrh podľa § 74 ods. 1 citovaného zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Výbory Národnej rady Slovenskej republiky, ktorým bol návrh zákona pridelený, zaujali k nemu nasledovné stanoviská: Ústavnoprávny výbor Národnej rady Slovenskej republiky prerokoval návrh zákona dňa 19. novembra 2019, súhlasil s návrhom zákona a odporučil Národnej rady Slovenskej republiky vládny návrh zákona schváliť, uznesenie č. 791 z 19. novembra 2019. Výbor Národnej rady Slovenskej republiky pre zdravotníctvo neprerokoval predložený návrh z dôvodu neúčasti predkladateľky. Výbor Národnej rady Slovenskej republiky pre zdravotníctvo ako gestorský výbor rokoval dňa 25. novembra 2019. Spoločná správa ani stanovisko gestorského výboru neboli schválené, keďže návrh stanoviska gestorského výboru ani návrh spoločnej správy nezískali súhlas nadpolovičnej väčšiny prítomných poslancov podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Vážený pán predsedajúci, skončil som, môžte otvoriť rozpravu.
Laurenčík, Milan, podpredseda NR SR (2021-03-18):
Ďakujem. Prosím, zaujmite miesto pre spravodajcu. Ja teraz otváram rozpravu. Do rozpravy som nedostal žiadnu písomnú prihlášku, preto sa pýtam, či sa hlási niekto do rozpravy ústne. Končím možnosť prihlásiť sa do rozpravy. Do rozpravy sa prihlásil pán poslanec Miroslav Suja. Nech sa páči, máte slovo.
J. Vaľová, poslankyňa: (2008-10-29):
Ďalej pozmeňujúce návrhy ste tu mali dva až tri dni predtým. A čo sa týka môjho pozmeňujúceho návrhu, ktorý mal 51 bodov, chcem povedať, že viac bodov a viac ako 20 bodov bolo precizovanie zákona. A ešte jedna vec, pani poslankyňa, vy ma dokážete stále prekvapiť a stále udiviť. Viete, tento zákon nie je pre modelky, aby sa líčili mejkapom. Nie je pre zdravé modelky. Tento zákon je pre chorých ľudí. A vy ste lekárka a mňa strašne prekvapujete, čo rozprávate. Veď predsa mnoho ľudí môže mať na tvári rôzny defekt, mnoho ľudí môže mať chorobu kožnú alebo spálenú tvár, alebo nejakú alergiu a cíti sa menejcenný v spoločnosti. A vy vypichnete mejkap. No, prekvapujete ma ako lekárka skutočne a myslím si, že keď to budú ľudia vidieť, tak možno prekvapíte určite aj ich. Ďakujem.
Ďuriš Nicholsonová, Lucia, podpredsedníčka NR SR (2018-06-18):
Pani poslankyňa, vy máte ako navrhovateľka možnosť v súlade s rokovacím poriadkom vystúpiť v rozprave. Nemáte možnosť reagovať s faktickou, ale nech sa páči, môžte aj nakrátko zareagovať v rozprave. (Reakcia z pléna.) Nie. Tak týmto vyhlasujem rozpravu za skončenú. V rámci záverečného slova je niečo, čo by ste chceli dodať? Pani navrhovateľka? Pani spravodajkyňa? Nie, nie je tomu tak. Prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov na vydanie zákona o upustení od vymáhania pohľadávok štátu a o zmene a doplnení niektorých zákonov, tzv. zákon o exekučnej amnestii. Návrh zákona má tlač 1018, návrh na jeho pridelenie na prerokovanie výborom je v rozhodnutí číslo 1067. Dávam slovo pánovi poslancovi Krajniakovi, aby návrh zákona uviedol. Nech sa páči. [Rokovanie o návrhu skupiny poslancov Národnej rady Slovenskej republiky na vydanie zákona o upustení od vymáhania pohľadávok štátu a o zmene a doplnení niektorých zákonov (zákon o exekučnej amnestii), tlač 1018.]
Laurenčík, Milan, podpredseda NR SR (2021-05-03):
Ďakujem. Na vaše vystúpenie evidujem šesť faktických poznámok. Nech sa páči, ako prvý pán poslanec Jozef Pročko. Pardon, to je procedurálny, takže...
Glváč, Martin, podpredseda NR SR (2017-02-01):
Ďakujem. S faktickými poznámkami traja poslanci, ukončujem možnosť prihlásenia sa. Nech sa páči, pani poslankyňa Gaborčáková.
Pavlis, Pavol, minister hospodárstva SR (2015-02-04):
Ďakujem za slovo, pani predsedajúca. Pripojím sa k tomu, čo povedal na záver pán poslanec Hlina, že keď to pomôže, nech to je. Keďže ministerstvo životného prostredia v spolupráci so Slovenskou inovačnou a energetickou agentúrou, ktorá je našou agentúrou ministerstva hospodárstva a pripravuje spustenie tohto nového operačného programu pre podpory pre obnoviteľné zdroje energie tým, aby nezaťažil koncovú cenu energií pre domácnosť od veľkých distribútorov a vzhľadom na to, že je to prekážkou pre domácnosti a je nemysliteľné a komplikované, aby obstarávala tak, ako organizácie, podporím pozmeňujúci návrh pána poslanca Suska. Ďakujem.
Grendel, Gábor, podpredseda NR SR (2021-11-09):
Odoberám... Poo-koj, pokoj, pokoj, poo-koj, pokoj! Poprosím vás, kolegovia! (Ruch v sále, výkriky z pléna.) Upokojte sa kolegovia, kľud! Ďakujem pekne pánovi predsedovi, že mi prenechal vedenie hlasovania. (Smiech v sále.) Ešte sekundu vás poprosím. (Krátka pauza.) Tak čaká nás hlasovanie o jedinom bode. A pani poslankyňa Vaľová, tak nech sa páči. Ešte jeden procedurál.
B. Bugár, podpredseda NR SR: (2004-09-23):
Teraz vystúpi s interpeláciou pani poslankyňa Tóthová, nech sa páči. A pripraví sa pán poslanec Šimko.
Štarchoň, Peter, poslanec NR SR (2017-06-15):
... že sa jedná o relokáciu migrantov, predovšetkým z Grécka a Talianska. To znamená, že, že problematika kresťanských migrantov zo Sýrie, samozrejme, že s touto problematikou súvisí, ale jedná sa hlavne o túto relokáciu. Keď sa pozrieme na fakty, tak Česká republika, myslím, že k dnešnému, pardon, aby som bol presne, presný, k 9. júnu 2017 prijala 12 imigrantov, a Slovensko, myslím, že 16, ak mám správnu informáciu. Z toho vzniká aj tá otázka, prečo vlastne, keď Európska komisia začala konanie voči trom krajinám V4 a voči Slovensku nie, či sa náhodou niečo medzitým neudialo.
Fronc, Martin, poslanec NR SR (2013-12-17):
Ďakujem pekne, pán predseda. V rozprave nevystúpil žiaden poslanec, preto, pán predseda, prosím, dajte hlasovať o tom, že podľa § 73 ods. 3 písm. c) zákona o rokovacom poriadku Národnej rady prerokuje predmetný návrh zákona Národná rada v druhom čítaní.
V. Veteška, podpredseda NR SR: (2007-03-23):
Teraz bude nasledovať druhé čítanie o vládnom návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov (tlač 174) a rozhodnutie o pridelení na prerokovanie vo výboroch číslo 174a. Opäť prosím ministra dopravy, pôšt a telekomunikácií Slovenskej republiky Ľubomíra Vážneho, aby vládny návrh zákona odôvodnil.
Hrnčiar, Andrej, podpredseda NR SR (2018-05-17):
Štyri faktické poznámky. Pán poslanec Dostál.
Grendel, Gábor, podpredseda NR SR (2022-05-20):
Pán poslanec Milan Kuriak.
Pčolinský, Peter, poslanec NR SR (2019-09-18):
Ďakujem pekne, Soňa, za tvoje vystúpenie a ja som veľmi rád, že si vystúpila, pretože pri každom jednom návrhu zákona by sme mali aj vychádzať z praxe, a keďže ty máš dlhoročné skúsenosti, tak je veľmi dobré, že viacerí poslanci, netýka sa to len tohto zákona, vedia dať aj tie poznatky z praxe, a tiež sa teším, že tvojím, tvojím odchodom do KDH konečne KDH získalo aspoň šajnu o sociálnej politike, lebo doteraz tam to dosť absentovalo. Ďakujem.
Petrík, Simona, poslankyňa NR SR (2019-02-08):
Ďakujem veľmi pekne. Takže ja len veľmi stručne by som rada tento návrh zákona možno trošku lepšie uviedla, detailnejšie, aby ste mali predstavu, o čo ide, aj keď je to pomerne jednoduché. Cieľom návrhu zákona je odstrániť povinnosť prevádzkovateľa motorového vozidla, ktorým je právnická osoba zverujúca vozidlo inej osobe, čiže zamestnávateľ svojmu zamestnancovi napríklad, viesť o prevádzke motorového vozidla a jeho vodičovi evidenciu s údajmi o mene a priezvisku vodiča, dátume a čase vedenia motorového vozidla, evidenčnom čísle vozidla a adrese pobytu vodiča. Túto evidenciu je prevádzkovateľ povinný poskytnúť policajtovi na jeho výzvu podľa súčasného znenia § 6 ods. 6 zákona o cestnej premávke. Predkladatelia návrhu, teda my, sme toho názoru, že ponechanie súčasnej povinnosti je administratívnou záťažou pre podnikateľov, ktorá nie je nevyhnutná na účel plnenia úloh Policajného zboru na úseku bezpečnosti a plynulosti cestnej premávky. Tento účel je možné dosiahnuť aj menej zaťažujúcou povinnosťou prevádzkovateľov, napríklad v podobe povinnosti byť schopný uviesť meno a priezvisko osoby, ktorej bolo vozidlo zverené v dátume a čase, ktorý je pre policajný útvar relevantný. Takúto povinnosť by mala byť právnická osoba osobitne alebo konkrétne malý a stredný podnikateľ bez rozsiahleho vozového parku schopná poskytnúť aj bez nutnosti viesť celoročne detailnú evidenciu, ktorá zaberá množstvo času. V prípade veľkých podnikov, resp. právnických osôb, ktoré sú prevádzkovateľom väčšieho počtu vozidiel, bude vedenie evidencie nevyhnutné na plnenie navrhovaného rozsahu notifikačnej povinnosti aj bez nutnosti explicitne ustanoviť súčasný rozsah evidenčnej povinnosti. Takže toľko bližšie, konkrétnejšie k tomuto jednoduchému návrhu zákona. Kolegyne, kolegovia, budem rada, keď nám podporíte jeden z týchto antibyrokratických zákonov, a teším sa na predstavenie ďalších asi jedenástich v utorok ráno. Ďakujem pekne.
Žiga, Peter, podpredseda NR SR (2024-05-03):
Na vaše vystúpenie tri faktické poznámky. Pani poslankyňa Jurík.
Figeľ, Ján, podpredseda NR SR (2014-02-11):
Nech sa páči, Ján Hudacký.
Grendel, Gábor, podpredseda NR SR (2022-05-05):
Pán poslanec Rastislav Schlosár s faktickou poznámkou.
Jurinová, Erika, podpredsedníčka NR SR (2015-02-12):
S reakciou na faktické poznámky pán poslanec Novotný.
Pellegrini, Peter, predseda NR SR (2015-06-24):
Ste mysleli budúcu stredu, pán poslanec? (Reakcia poslanca Chrena.) Ak dovolíte, tak by sme sa s týmto vaším procedurálnym návrhom vysporiadali pri niektorom z hlasovaní buď dnes o sedemnástej, alebo potom zajtra o jedenástej, dobre, dohodneme sa na tom postupe. Ďakujem veľmi pekne. Pán poslanec Choma.
Jurzyca, Eugen, poslanec NR SR (2017-02-03):
Ďakujem pekne. Mne by nevadilo, keby parlament zakázal pracovať napríklad cez sviatky alebo nedele, možno aj soboty, keby som za tým nevidel tie negatívne dopady. Dobre, keď zakážeme pracovať desať dní v roku, bude menej pracovných príležitostí, menej ľudia zarobia adekvátne desiatim dňom. Keby to bolo päť, nie je to taký dopad. Keby to bolo sto, ten dopad je katastrofálny. Ale desať dní, dvanásť dní, ako to chcete, neznamená nulový dopad, ten dopad bude nenulový. A teraz nie sme na tom tak ako Rakúsko alebo Nemecko, jednoducho od nás za 15 rokov odišlo 300-tisíc ľudí. Tí ľudia neodchádzajú preto, lebo by boli u nás otvorené obchody cez sviatky, odchádzajú za vyššími platmi a za tým, že na Západe je viac džobov. Čiže ak my budeme prijímať zákony, ktoré budú obmedzovať možnosť zarobiť si, tak ľudia sa budú naďalej presúvať, to je veľmi vážna vec. Ja na rozdiel od vás neargumentujem ideologicky. Tie predkladateľské argumenty boli takmer všetky ideologické, lebo to bolo o ochrane rodiny, o ochrane ľudí. No tak dobre, keď teda chceme chrániť rodinu, tak ju chráňme aj v nedeľu, aj vo štvrtok, aj v piatok, aj v sobotu a to isté aj s ľuďmi. Ide o tú mieru. Nemám nič proti tomu, že máme nejaké sviatky. Samozrejme, že áno a nech sú to dni pokoja. Ale ide o tú mieru. Vy ju chcete posúvať a my to nechceme, lebo vidíme tie negatívne dopady. Ešte mám poznámku k tomu, že nie je pravda, že ten počet ľudí bude nejakých 300-tisíc, alebo aj 200, ktorých sa to dotkne. Každopádne... (Prerušenie vystúpenia časomerom.)
Podmanický, Ján, poslanec NR SR (2012-05-10):
Ďakujem pekne za slovo. Vážený pán poslanec, ja celkom rád počúvam vaše vystúpenia, pretože sú veľmi pokojné. Sú to vystúpenia s nadhľadom, vystúpenia, ktoré sa na život pozerajú možno z iných súvislostí. A myslím si, že je to obohatením tohto parlamentu. Vaše vystúpenia sú tiež bez urážania iných ľudí, čo je vzácnosť v tomto parlamente. A ja sa tomu teším. Z mnohých vystúpení a napokon aj z vášho však plynie akási snaha nájsť niečo v programovom vyhlásení vlády, čo tam nie je. A ak to tam aj náhodou je, tak je to snaha dokázať, že to malo byť napísané ináč, než je to napísané, iným spôsobom, z iného pohľadu. Pán poslanec, ak by sme takto pristupovali k akémukoľvek dokumentu, vždy si nájdeme niečo, čo v tom programovom vyhlásení nie je napísané podľa našich predstáv. Ak teda ste hovorili o vzťahu ku kresťanstvu, k duchovným hodnotám, tak v programovom vyhlásení na mnohých miestach je zmienka o tom, že napr. vláda má záujem na stálom partnerskom dialógu s cirkvami a náboženskými spoločnosťami. Podporí starostlivosť o významné kultúrne pamiatky vo vlastníctve cirkví a napokon je tu viacero zmienok aj o výročí, tisícstopäťdesiatom výročí príchodu svätého Cyrila a svätého Metoda na naše územie. Súhlasím s vami, že mohlo tam byť kľudne napísané svätí, lebo naozaj sú svätí a sú spolupatróni Európy. Ale opäť hovorím, nemôžeme pristupovať k programovému vyhláseniu vlády tak, že tam budeme hľadať, čo tam nie je, skôr sa treba pozrieť na to, čo tam je. A už nemôžem dokončiť, dobre. Ďakujem.
Svrček, Miloš, poslanec NR SR (2021-02-04):
Ďakujem, pán minister, za odpoveď. Chcem sa len doplňujúco opýtať, bude to dostupné teda následne, predpokladám, niekedy v marci alebo v apríli, v týchto mesiacoch v lekárskych zariadeniach, v nemocniciach a bude to môcť aplikovať ošetrujúci lekár týmto chorým pacientom na COVID alebo bude tam nejaký špeciálny postup? Toto by ma zaujímalo. Ďakujem.
Laurenčík, Milan, podpredseda NR SR (2022-05-05):
Pán poslanec Miroslav Urban.
Jurinová, Erika, podpredsedníčka NR SR (2012-07-26):
Ďakujem pekne pánovi ministrovi. (Potlesk.) Takže pán poslanec žiada o doplňujúcu otázku.
Laššáková, Jana, podpredsedníčka NR SR (2013-12-03):
Prezentujme sa a hlasujeme. (Hlasovanie.) Prítomných 138 poslancov, za návrh 57, proti 69, zdržalo sa 12 poslancov. Konštatujem, že ani tento návrh sme neschválili.
Ďurica, Ondrej, poslanec NR SR (2020-06-09):
Ďakujem za slovo. Pán kolega, pri všetkej úcte k vašej politickej praxi a životným skúsenostiam, ja by som vám len jednu vec chcel poradiť. Nevysvetľujte záležitosti a podrobnosti ohľadne koaličnej zmluvy nám tu v pléne. To je treba vysvetliť vašim voličom, pretože vy skutočne, dnes sa ukázalo, že vy skutočne nehlasujete a nikdy nebudete môcť podľa tejto koaličnej zmluvy hlasovať podľa svojho vedomia a svedomia. V praxi to totiž znamená to, že keby hociktorý poslanec z Ľudovej strany Naše Slovensko zajtra prišiel s liekom na COVID-19, ktorý by pomohol Slovákom, ale pomohol by v rámci celého sveta, tak vy by ste de facto za takéto čosi z dielne ĽSNS nemohli zahlasovať. Ďakujem.
Hrnčiar, Andrej, podpredseda NR SR (2016-11-29):
Prosím, prezentujme sa a hlasujme. (Hlasovanie. Pozn. red.: Prítomných 140.) Za 79, proti 19, zdržalo sa 42. Konštatujem, že návrh sme schválili.
Ďuriš Nicholsonová, Lucia, podpredsedníčka NR SR (2017-10-18):
Ďakujeme pekne, pán poslanec Muňko. Šesť faktických, sedem faktických.
Pellegrini, Peter, podpredseda NR SR (2020-07-23):
Pán poslanec Karahuta.
Mezenská, Helena, poslankyňa NR SR (2013-09-17):
Aaa, chcem sa vyjadriť, že toto, čoho som svedkom, je príliš škandalózne. Chcem sa ale aj opýtať a dávam návrh, aby znova bolo spustené online vysielanie, lebo občania, ktorí chcú sledovať to, čo sa tu dneska deje, tak nemajú prístup k online vysielaniu. Takže prosím vás pekne, aby ste to zabezpečili, aby mali možnosť vidieť všetko, čo sa tu deje. A dávam okrem toho druhý procedurálny návrh, aby sa tu prestala konečne pošliapavať demokracia a ľudská dôstojnosť. Dve hlasovania. Online vysielanie a to, aby sa tu prestala pošliapavať demokracia a ľudská dôstojnosť. To, čo sa tu robí, je nenormálny stav. Porušuje sa tu ústava, dnes celý deň sa tu porušuje ústava.
Pellegrini, Peter, predseda NR SR (2015-03-18):
Ďakujem. Takže poprosím pani spravodajkyňu, aby zaznamenala, že zaznel procedurálny návrh v rozprave. S faktickými poznámkami na vaše vystúpenie päť poslankýň a poslancov. Končím možnosť prihlásiť sa s faktickou poznámkou. Ako prvá pani poslankyňa Nicholsonová.
Bublavý, Dušan, poslanec NR SR (2018-03-13):
Vážený pán minister, vážený pán podpredseda, kolegyne, kolegovia, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona proti byrokracii (tlač 869). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre financie a rozpočet, Výbor Národnej rady pre hospodárske záležitosti a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 4. mája 2018 a gestorský výbor do 9. mája 2018. Pán podpredseda, otvorte, prosím, rozpravu.
P. Paška, predseda NR SR: (2008-09-10):
(Hlasovanie.) 141 prítomných, všetci boli za. Návrh sme postúpili do druhého čítania.
Danko, Andrej, predseda NR SR (2017-05-10):
Prosím, prezentujme sa a hlasujme. (Hlasovanie.) Prítomných 137 poslancov, za 92, proti žiaden, zdržalo sa 45. Konštatujem, že sme uvedený návrh schválili.
Blanár, Juraj, podpredseda NR SR (2021-06-24):
Ďakujem, pán minister. Môžete zaujať miesto pre navrhovateľa. Teraz udeľujem slovo pánovi poslancovi Vladimírovi Zajačikovi, ktorý ako spravodajca za navrhnutý gestorský výbor pre pôdohospodárstvo a životné prostredie prednesie správu k tomuto návrhu zákona. Nech sa páči, pán spravodajca, máte slovo.
P. Paška, predseda NR SR: (2008-09-18):
(Hlasovanie.) 136 prítomných, 82 za, 3 proti, 49 sa zdržalo, 2 nehlasovali. Váš návrh sme schválili.
Zajac, Pavol, poslanec NR SR (2015-10-21):
Vážený pán premiér, podľa vášho názoru je toto absurdný návrh na odvolanie pána ministra a podľa vášho názoru vyrušujeme a otravujeme poslancov SMER-u tým, že sme zvolali túto schôdzu. Chcem vám pripomenúť, že podľa ústavy zasadá Národná rada nepretržite a plenárne schôdze sú zvolávané podľa daných pravidiel a opoziční poslanci majú právo navrhnúť odvolanie ministra aj z dôvodu toho, aby sa rozprávalo o tých problémoch, ktorých sa to dotýka. A keď ste povedali absurdný návrh, tak v prvom rade by sme si museli ujasniť, čo si predstavujete pod pojmom absurdný. Presne ako v Čiernych barónoch, na konci Čiernych barónov, keď vojín Kefalín povedal majorovi Haluškovi-
-Terazkymu, že čo to, že tie dva roky boli také celé absurdné. A major Terazky mu na to povedal, že: „Vojín Kefalín, čo si predstavujete pod pojmom absurdné?“ Podľa môjho názoru nie je vôbec absurdné to, že podvodom, zlodejinou malo odísť z tejto republiky 460-tisíc na nesprávny účet. Podľa môjho názoru nie je vôbec absurdné, keď sa budoval lukratívny pozemok v centre Bratislavy, označiť za prebytočný majetok. A oligarchovia už sa tešili, už si mädlili ruky, kto k tomu príde. Toto ja nepovažujem za absurdný návrh, ale za reálny návrh. A keď hovoríte o tom, ako máme chodiť medzi ľudí, pán premiér, na každej schôdzi nám to hovoríte. My chodíme medzi ľudí, my rozprávame sa s ľuďmi. Aj na východnom Slovensku sa rozprávam s ľuďmi, nič vaša vláda neurobila pre ľudí na východnom Slovensku. Nič neurobila pre to, aby sa stierali regionálne rozdiely. (Ruch v sále.) Nestačí raz za štyri roky prísť do Uble na vládnych bavorákoch po rozbitých cestách a rozdať tam štyri, päť miliónov. Treba pre ľudí robiť systémové opatrenia, aby sa oplatilo žiť v tejto krajine. (Potlesk.)
Paška, Pavol, predseda NR SR (2014-04-01):
Jedna faktická poznámka. Končím možnosť sa prihlásiť. Pán poslanec Fecko.
Pčolinský, Peter, podpredseda NR SR (2023-06-16):
Ďakujem pekne. Prerušujem rokovanie o tomto bode programu. Procedurálny návrh pani poslankyňa Zemanová.
Pčolinský, Peter, podpredseda NR SR (2023-03-31):
Čas vám vyprš... Pardon, ste ako spravodajca, ospravedlňujem sa.
Hrušovský, Pavol, podpredseda NR SR (2011-09-13):
Hlasujeme, páni poslanci, o návrhu z rozpravy vrátiť návrh zákona navrhovateľovi na dopracovanie. (Hlasovanie.) 150 prítomných, 65 za, 78 proti, 7 sa zdržalo. Návrh sme neschválili. Prosím ďalší návrh.
Kozelová, Monika, poslankyňa NR SR (2021-06-15):
... ja chápem, že je to veľmi, áno, chápem, ale pôvodne to bolo naňho, ale keďže tu nie je, tak (smiech v sále), tak poviem to, čo chcem... (Prerušenie vystúpenia predsedajúcim.)
Grendel, Gábor, podpredseda NR SR (2022-02-11):
Pán poslanec Svrček.
Laurenčík, Milan, podpredseda NR SR (2021-09-29):
Pán poslanec Erik Tomáš s faktickou poznámkou, nech sa páči.
Paška, Pavol, predseda NR SR (2013-09-18):
Pán poslanec Beblavý.
Brocka, Július, poslanec NR SR (2012-11-30):
Poslanec Číž, ja sa pokúsim vás vrátiť z Ameriky na Slovensko. Pán poslanec, hovorili ste ešte vo svojom vystúpení, že nenašli ste v kresťanských, v slovenských kresťanských politických stranách nič z kresťanskej sociálnej náuky. No tak niečo vám pripomeniem, vy ste pravdepodobne neboli ráno v sále, keď ja som vystupoval a mal som aj také pomôcky pre názornosť. Tak teraz, prosím vás, pozerajte, pán poslanec. (Rečník drží v rukách kartónovú názornú pomôcku s údajmi.) Zamestnanec, to znamená aj učiteľ, ktorý demonštroval pred Národnou radou pred pár hodinami, ktorý má hrubý príjem 700 eur, tak dnes vďaka politike kresťanských strán na Slovensku má dnes nulovú daň. Tento zamestnanec so 700-eurovým mesačným príjmom má nulovú daň, pán kolega. Ale za vás, keď schválime tento zákon o daniach z príjmov, tak tento učiteľ bude mať mesačne 59-eurovú daň. To znamená, vy, pán Číž, alebo Fico, alebo minister financií, mu každý mesiac zoberiete 59 eur. Za rok je to viac ako jeho mesačný hrubý príjem. Ale tomu milionárovi, ktorý bude mať 3 300 eur mesačne, tak tomu nezvyšujete daň ani o cent. Pán Číž, je to zrozumiteľné, aký je rozdiel medzi kresťanskou sociálnou náukou a politikou SMER-u, ktorá berie, zodiera chudobných a bohatým dáva?! (Potlesk.)
Pavelka, Radoslav, poslanec NR SR (2018-06-21):
Ďakujem pekne. Vážené panie poslankyne, vážení páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona, tlač 958. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 7. septembra 2018 a v gestorskom výbore do 10. septembra 2018. Pán predsedajúci, otvorte, prosím, všeobecnú rozpravu.
Čaučík, Marián, poslanec NR SR (2023-12-14):
Ďakujem pekne za slovo, pán predsedajúci. Pán Prostredník v úvode svojho vystúpenia ste uviedli, že tento zákon financie neozdravuje. Použili ste silné slová o okrádaní budúcich generácii mladých a detí. Máte pravdu, mladí ľudia sú zo Slovenska vyháňaní, necítia sa tu vítaní. To je dôležitá téma aj pre nás v KDH. Bola to aj najdôležitejšia moja osobná téma v kampani, nakoľko som celý svoj profesionálny život sprevádzal mladých ľudí v ich osobnostnom rozvoji. Áno, treba nám hovoriť o budúcnosti a na budúcnosti a skutočných konsolidačných opatreniach záleží. Pri kritike neadresných dávok na úroveň... na úkor mladej generácie mi nedá nespomenúť aj zásahy do II. piliera. Ľudí vážne zasiahne zníženie odvodov do II. piliera na 4 %, štát ich oberie o možnosť primeraného sporenia na budúce dôchodky, pripomeňme, že takto načrela Ficova vláda do sporenia už pred 10 rokmi, keď znížila odvody na sporenie z 9 % tiež na 4 % a zároveň skomplikovala, až znemožnila sporiteľom zhodnocovanie úspor. Teraz to používa ako argument na opätovné okresanie II. piliera len na to, aby vládni politici získali peniaze a ošetrili tak svoj populistický predvolebný sľub o vyplácaní 13. dôchodkov. Okresaním II. piliera získa vláda stámilióny eur, ale ruší aj rodinné stavebné sporenie, kde ide o státisíce eur, rádovo o tisícnásobok menej, napriek tomu vláda siaha aj na túto formu sporenia. Súhlasím teda aj s vami, že potrebujeme takú konsolidáciu, ktorá počíta s budúcnosťou, avšak konsolidačný balík, ktorý sme od vlády dostali, nie je takouto, takýmto. Ďakujem.
Bugár, Béla, podpredseda NR SR (2016-10-26):
Na vystúpenie pána poslanca s faktickou poznámkou ako jediný pán poslanec Pčolinský. Máte slovo.
Blanár, Juraj, podpredseda NR SR (2021-11-26):
Ďakujem, pán navrhovateľ. O tomto, samozrejme, ale je potrebné hlasovať. Tak ako bolo stanovené v procedurálnom návrhu, pokiaľ... (Reakcie z pléna.) Počkajte chvíľočku, lebo bol tu procedurálny návrh, ktorý už zaznel od pána Pčolinského, aby bol vrátený na prepracovanie, a ten bol ako prvý. Takže preto to beriem takto, pán poslanec. Počkajte chvíľočku. (Predsedajúci telefonuje.) Vážené pani poslankyne, páni poslanci, vzhľadom na to, že sa blížime k jedenástej hodine a budeme hlasovať, tak prerušujem rokovanie o tomto bode a vrátime sa po hlasovaní k tomu, pán Krúpa, aby sme neurobili nejakú chybičku z hľadiska procedúry. Ale beriem na vedomie to, čo ste, samozrejme, predniesli. Myslím si, že ďalšia rozprava tým pádom nebude mať zmysel a môžeme to vyriešiť buď hlasovaním, alebo tým, že to budeme akceptovať, to, čo ste navrhli. Vyhlasujem teda prestávku a budeme hlasovať o 11.03, čiže štvorminútovú prestávku vyhlasujem. (Krátka prestávka.)
Danko, Andrej, predseda NR SR (2017-04-07):
Pán poslanec Čaplovič.
Glváč, Martin, podpredseda NR SR (2016-10-20):
Ďakujem. Pán poslanec, chcete položiť doplňujúcu otázku? Nech sa páči, ak áno.
Bugár, Béla, podpredseda NR SR (2016-05-17):
Ďakujem pekne, pán guvernér. Teraz prosím povereného člena výboru pre financie a rozpočet pána poslanca Náhlika, aby uviedol výsledok rokovania výboru. Nech sa páči.
Lengvarský, Vladimír, dočasne poverený minister zdravotníctva SR (2023-02-09):
Ďakujem pekne a súhlasím s tým a poprosím kolegov, aby sa tomuto venovali, prípadne sa spojili, aby sa to mohlo pretaviť do legislatívy. Ďakujem.
Abrhan, Pavol, poslanec NR SR (2012-08-01):
Pán predseda, chcem vás požiadať, chcel by som v súlade s rokovacím poriadkom informovať o stanovisku klubu Kresťanskodemokratického hnutia.